**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2020-2021 уку елы) 9 нчы сыйныф**

**Максималь балл – 50 балл**

1. **Тәкъдим ителгән сорауларга 2-3 җөмлә белән генә җавап языгыз (25 балл).**

1. Ф.Әмирханның “Хәят” әсәре нинди жанрга һәм кайсы әдәби төргә карый? (**Повесть, эпик төр / проза**) *4 балл*

2. “Хәят” әсәрендә төп каршылыкларны билгеләп языгыз (**дини, милли карашлар арасында / Хәятнең эчке каршылыгы**) *2 балл*

3. “Хәят” әсәрендә төп проблемаларны билгеләп языгыз (**хатын-кыз азатлыгы, җәмгыятьтәге карашларның чикләнгәнлеге, татар тормышындагы тар карашлар һ.б.**) *3 балл*

4. “Хәят” әсәре аркылы автор нәрсә әйтергә тели? (**бәхеткә ирешү өчен хатын-кызның азат булуы шарт, ләкин моның өчен татар тормышын алга җибәрү кирәк һ.б.**) *5 балл*

5. Бакчада сайраган кош образы образның кайсы төренә карый? (**символик образлар**) *5 балл*

6\*. Бакча һәм анда сайраган кош образларына язучы нинди мәгънәләр сала? Ничек дип уйлыйсың? Аңлатып яз. (**Алар мөнәсәбәтләрнең гүзәллеген, мәхәббәтнең матурлыгын, әмма якында гына булса да ирешү мөмкинлекләре чикле булуны, Хәятнең күңел матурлыгын символлаштырып килә**.) *6 балл*

1. **Шигъри әсәр белән эш (25 балл).**

Үлемнәр чикләми,

Чикләми гомерне –

Гомерләр үзләре

Чиклиләр үлемне.

Каеннар булсаң иде,

Бәсәреп тә,

Яшәреп тә,

Мәңге ак торсаң иде.

Каеннар булсаң иде,

Я җирем дип,

Я җырым дип,

Давылда купсаң иде.

Каеннар булсаң иде,

Җил иссә дә,

Уй төшсә дә,

Тик шулай торсаң иде.

Каеннар булсаң иде,

Юлларның да,

Чорларның да

Чатында торсаң иде.

Каеннар булсаң иде. (*М.Әгъләмов “Каеннар булсаң иде”*).

1. Әлеге шигырьнең нинди үлчәм белән язылганлыгын, ритмның нинди үлчәмгә корылуын билгеләгез (**4/7 үлчәменә корылып язылган**) *3 балл*

2. Шигырьдә кулланылган тел-сурәтләү чараларын табып, мисалларын күрсәтеп языгыз (**эпитет, метафора, символ, инверсия һ.б.**). *6 балл*

3. Шигырь кем исеменнән сөйләнелә? (**Лирик герой / лирик мин**) *5 балл*

4. Шигырьдә нинди хис сурәтләнә? (**сагыш хисе**) *3 балл*

5\*. *Каен* образына шагыйрь нинди мәгънәләр салган? Халык авыз иҗатыннан кулланылып килгән образны нинди яңа мәгънә белән баеткан?Ничек дип уйлыйсың? Аңлатып яз. (**Каен образы кешеләрне, аларның киләчәккә якты өметләрен, теләкләрен, омтылышларын символлаштырып килә**) *8 балл*